### Beslutninger

Fremsendes til Teknisk Udvalg til behandling i henhold til beslutning i byrådets møde den 10. september 2025.

###

Udviklingsplan for [adresse] og tilstødende arealer har været i fire ugers høring. Nærværende sag beskriver og kommenterer de indkomne høringssvar og vedtager udviklingsplanen endeligt.

### Resume

Der er indkommet i alt 1149 høringssvar, heraf 1094 svar fra privatpersoner, og resterende svar fra råd, foreninger, organisationer og virksomheder.

Stort set alle høringssvar fremsendt af private, og mange blandt de øvrige svar, støtter enten direkte eller har sammenfaldende synspunkter med Fællesrådet for [adresse] og de bynære havnearealer.

I indstilling om offentliggørelse af udviklingsplanen, fremgik det, at indstillingen til endelig vedtagelse ville indeholde en forretningsplan, herunder et budget for arealudviklingsselskabet, som skal udgøre forretningsgrundlaget for arealudviklingsselskabet.

Borgmesterens Afdeling og Teknik og Miljø har vurderet at det er mere hensigtsmæssigt, grundet den komplekse proces og mange høringssvar, at adskille de to beslutninger i hver sin indstilling. Således Byrådet godkender udviklingsplanen for [adresse] i nærværende indstilling, hvorefter der følger en indstilling med forretningsplanen og beslutning om stiftelse af arealudviklingsselskab.

Som opfølgning på høringssvarene foreslår Teknik og Miljø og Borgmesterens Afdeling, at der i det kommende arealudviklingsselskab afsættes en grøn-blå pulje til by-rumsprojekter på hele [adresse]

### Beslutningspunkter

Det indstilles:

At 1) Byrådet godkender forslag til bemærkninger, som det fremgår under afsnit 5.2 og i bilag 3.

At 2) Byrådet godkender udviklingsplanen som grundlag for byudviklingen samt grundlag for forretningsplan i en kommende indstilling.

### Sagsforløb

Udvalg: Magistraten

Dato: 02-09-2025

Michael Ravn: 12

Fremsendes til [adresse] med bemærkning, at Magistraten i mødet den 2. september 2025 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 26. august 2025.

Socialistisk Folkeparti tog forbehold vedrørende prioriteringen af fordelingen mellem byfortætning vs. grønne områder/arealer.

Venstre tog forbehold vedrørende mobilitet/trafikforhold.

Liberal Alliance tog forbehold vedrørende mobilitet.

Nikolai Iversen deltog ikke i sagens behandling.